ฮั่งเส็งปิดเช้าร่วง 216.01 จุด เหตุกังวลศก.สหรัฐ-จีน
ฮั่งเส็งปิดเช้าร่วง 216.01 จุด เหตุกังวลศก.สหรัฐ-จีน
18 ม.ค. 2559

ดัชนีฮั่งเส็งตลาดหุ้นฮ่องกงปิดเช้าร่วงลง โดยดัชนีฮั่งเส็งลดลง 216.01 จุด หรือ 1.11% ปิดภาคเช้าที่ 19,304.76 จุด เนื่องจากนักลงทุนยังคงมีความกังวลเกี่ยวกับภาวะเศรษฐกิจสหรัฐหลังตลาดหุ้นนิวยอร์กปิดร่วงหนักเมื่อวันศุกร์ นอกจากนี้ ตลาดยังวิตกเกี่ยวกับแนวโน้มเศรษฐกิจจีน แม้ว่ามีการเปิดเผยข้อมูลที่อยู่อาศัยที่ปรับตัวดีขึ้นในวันนี้
สำนักงานสถิติแห่งชาติจีน (NBS) รายงานในวันนี้ว่า ตลาดอสังหาริมทรัพย์ของจีนยังคงปรับตัวขึ้นในเดือนธ.ค. โดยเมืองขนาดใหญ่ที่รายงานว่าราคาบ้านใหม่ปรับตัวสูงขึ้นนั้น มีจำนวนเพิ่มขึ้น
ผลการสำรวจเมืองขนาดใหญ่และขนาดกลาง 70 แห่งในเดือนธ.ค.พบว่า ราคาบ้านใหม่ปรับตัวขึ้นใน 39 เมือง เมื่อเทียบเป็นรายเดือน ซึ่งเพิ่มขึ้นจากเดือนพ.ย.ที่ราคาบ้านปรับตัวขึ้นใน 33 เมือง